Berbertale - Wikipedia
Die Berbertale (Berbers: Tamaziɣt, Tamazight, ⵜⴰⵎⴰⵣⵉⵖⵜ [tæmæˈzɪɣt], [θæmæˈzɪɣθ]) vorm 'n tak van soortgelyke en naverwante tale en dialekte binne die Afro-Asiatiese tale wat in sommige dele van Noord-Afrika deur die inheemse Berbervolke gepraat word. Dié taalgroep bestaan uit 26 tale wat deur sowat 30 miljoen mense gepraat word. Soms word dit as een taal beskou wat uit dialekte bestaan.
Verspreiding van Berbertale:
Ander (Wargla, Mzab, Siwa, ens.)
Die woord "Tamazight" in Tifinagh-skrif
Verspreiding van hedendaagse Berbertale
Die Berbertale is oorwegend in Marokko en Algerië, waar dit ampstale is, asook in kleiner mate in Libië, Mali, Niger, Tunisië, Burkina Faso, Egipte en Mauritanië versprei. As gevolg van die Berberse diaspora word Berbertale ook in lande soos België, Frankryk, Nederland, Duitsland, Spanje, Kanada, die Verenigde Koninkryk en die Verenigde State gepraat.
Tot die begin van die Middeleeue het die Berbertale 'n dialekkontinuum gevorm, wat as gevolg van die Islamitiese veroweringe en die uitbreiding van Arabies gefragmenteer is. Die grootste tale (volgens moedertaalsprekers) is: Kabilies (5,6 miljoen), Tachelhit (4 miljoen), Tamazight (2,5 miljoen), Tarifit (1,5 miljoen) en Tamasjek (1,2 miljoen).
(fr) Chaker, Salem. 1995. Linguistique berbère: Études de syntaxe et de diachronie. M. S.—Ussun amaziɣ 8, ser. ed. Salem Chaker. Parys en Leuven: Uitgeverij Peeters
Wikimedia Commons het meer media in die kategorie Berbertale.
(en) "Ethnologue: Languages of the World, Seventeenth edition, Berber". Ethnologue. Besoek op 30 Maart 2018.
(en) "Berber languages". Encyclopædia Britannica. Besoek op 30 Maart 2018.
Ontsluit van "https://af.wikipedia.org/w/index.php?title=Berbertale&oldid=2030810"
Last edited on 21 Augustus 2019, at 14:15